
TENTAMEN  PATHOLOGICUM 


D  E 


DELIRIO  FEBRILI. 


OMINEM  e  duabus  partibus  longe 
diflimilibus  conflare,  omnes  etiam  a 
primis  ufque  temporibus  obferva- 

runt. 

Pars  una,  ex  materia  ejufdem  fere  naturae 
ac  caeterae  rerum  partes  quae  fenfuum  exa¬ 
mini  fubjiciuntur  formata,  corpus  vocatur. 

Altera  vocatur  mens  ;  ea  a  plerifque  phi- 
lofophis  et  medicis  immaterialis,  vel  faftem 
naturae  priori  omnino  diflimiiis,  habetur. 

De  materiali  quidem  parte,  utique  legibus 

\ 

obediente  quibus  caeterae  materiae  p  irtes  re¬ 
guntur,  facilius  ratiocinamur ;  et  quo  magis 
materiae  atque  motus  leges,  corporifque  ho¬ 
minis  flructura,  nobis  innotefcit,  eo  juflius  de 
mutua  inter  fe  harum  partium  actione  ratioci¬ 
nari  dabitur. 


A 


Cum 

Cum  autem  pars  immaterialis  quae  homini 
iftefl,  fola  omnium  rerum  per  immenfum 
mundum  immaterialium,  nobis  nota  fit,  nulla 
Induftria  leges  earum  generales  inveftigare, 
vel  quo  modo  pars,  noftra  immaterialis  cum 
materali  connexa  fit,  mutuafque  earum  acti¬ 
ones,  intelligere  nobis  licet. 

In  fyftemate  autem  hominis,  mutua  haec 
actio  locum  obtinet:  Mentis  vero  operatio¬ 
nes  ita  inter  unius  partis  corporis  in  alteram 
actiones  interponuntur,  ut  omnino  defperari- 
dum  fit  fyftematis  humani  phaenomena  ex 
materiae  motufque  legibus  folis  explanare* 
Difficultas  autem  tum  erit  maxima,  cum  de 
phaenomenis  agamus  quae  maxima  ex  parte 
mentis  funt,  et  de  iis  potiffimum  mentis 
motibus  quos  pro  morbis  habemus. 

Plurimae  autem  ejufmodi  perturbationes 
adeo  fejunctae  effe  vifae  funt  a  corporea  parte, 
in  quam  folam  medicus  agit,  ut  arti  ejus  ne¬ 
quaquam  fubjectae  effe  aeftimatae  fint.  Ali¬ 
quando  fortaffe  res  ita  fe  habet ;  difficile  vero 
admodum  eft  exempla  proferre  quibus,  hac 
in  re,  qui  fint  artis  medendi  fines  quos  ultra 
citrave  confiflere  non  debeat,  illuftretur. 

Quantumcunq.ue  autem  mens  et  corpus 
inter  fe  diflent,  vel  quamcunque  difficile  fit 

cogitatione 

cogitatione  comprehendere,  ne  dicam  aliis 
exponere  mutuas  inter  fefe  eorum  actiones ; 
fatis  tamen  erit  medico,  illas  ita  conjunctas 
effe,  ut  certus  unius  ftatus  certum  alterius 
ftatum  comitetur,  adeo  ut,  in  omni  quaeftione 
’  quae  de  mutua  harum  affectione  fiat,  mentis 
ftatus  femper  pro  dato  haberi  poffit ;  nec  nifi 
de  corporis  flatu  folummodo  nobis  erit  in¬ 
quirendum. 

De  hoc  Cei.  Roerhaavii  fequuntur  ver¬ 
ba  : 

“  Status  corporis  viventis,  tollens  facul- 
“  tatem  exercendae  actionis  cujufcunque,  vo- 
“  catur  morbus.  Cujus  ergo  idea  eft  abfen- 
“  tiae  requifiti  ad  exercitium  pofiibile  a&ionis, 
“  vel  praefentiae  repugnantis  exercitio  eidem. 
“  Nec  mentio  animae  falta  in  hac  definiti- 
“  one :  Quia  corporis  ftatum  determinatum 
“  idem  animae  ftatus  individue  comitatur ; 
“  et  quia  medicina,  in  folum  corpus  agens, 
“  confuetas  animae  conditiones  reftituit  ;  tum 
“  etiam,  quoniam  mentis  mutata  conditio  ig- 
“  noratur,  nec  bona  vel  mala  nofcitur  fani- 
“  tati  nili  effectu  corporeo  jam  nato,  edito, 
“  cognito.” 


“  Proinde 

“  Proinde  omnes  morborum  quorumcun- 
“  que  naturae  cognofcendae  et  inveniendae 
“  funt  in  variis  conditionibus,  diverfimode  af- 
“  lecti  corporis  bene  obiervatis,  enarratis,  ex- 
“  picatifque.  *  .ec  juvant  quae  de  principio, 
“  animato  his  intermifcueruut  egregii  in  arte 
“  noftra  \  iri,  ut  cuilibet  fincero  indagatori  et 

“  aeftnnatori  rerum  apparebit*.” 

\ 

Cuncti  fere  medici  fententiam  modo  me¬ 
moratam  pro  confeilb  habuerunt;  cumque  ex 
phaenomenis  totius  fyftematis  humani  deduc¬ 
ta  nobis  effe  videatur,  in  hac  differtatione  aufi 
fumus  corporis  flatus  qui  maximas  functio¬ 
num  mentis  perturbationes  comitantur  ex¬ 
ponere.  Facilius  autem  in  notitiam  venient 
quae  de  morbis  nomine  vefcmia e  comprehenfis 
dicenda  funt,  fi  prius  mentis  feuem  et  fundi- 
/  ones  breviter  oftendero. 

D.  Senjbrio  Communi . 

D  e  parte  corporis  ex  cujus  flatu  mentis  funCti- 
ones  maxime  pendeant,  diflenfiones  variae  fu¬ 
ere;  Dum  alii  philofophi  contendunt  mentem 
nullum  fibi  proprium  habere  iocum,  fed  per  uni- 

verfum 

verfuin  corpus  diffundi :  Quam  opinionem  per-? 
pauci  nunc  fuffinent,  fereqae  ut  obfoleta 
neglecta  eft ;  donec  tandem  Gl.  Robertus 
Whytt,  nuper  in  hac  Academia  inftitutio- 
num  medicinae  Profeffor,  eam  quafi  refufci- 
tavit,  ita  tamen  ut  quaedam  fibi  propria  po¬ 
nat:  Cum  inteile&um  quidem  in  encephalo 
agnofcat,  mentem  tantum  fentientem  per  to¬ 
tum  corpus  exteniam  effe  credat.  Plerique 
vero  phyfiologi  per  annos  aliquot  praeteritos 
confenfere,  mentem  fedem  fixam  in  aliquo 
corporis  organo  habere.  Variae  et  diffundes 
de  hac  re  fententiae  occurrunt  ;  atque  vix 
quidem  pars  ullius  momenti  corporis  eft  quae 
uno  vel  alio  tempore  mentis  fedes  non  exdti- 
mata  eft :  Exempli  gratia,  in  variis  locis  Ii* 
brorum  qui  magno  Hippocrati  tribuuntur, 
varia  corporis  organa  animi  fedes  effe  dicun¬ 
tur;  ipfius  vero  medicinae  patris  opinio  fu- 
ifle  videtur,  mentem  in  ventriculo  cordis  fini- 
ftro  confiftere.  IUuftris  Helmontius  ani¬ 
mum  fentientem  in  ftomachi  cardia  federe 
exiftimavit;  et  hodie  etiam  vir  clarifiimus 
Buffoniu s,  allectus  animi  ex  diaphragmate 
oriri  probare  conatur.  Qtianquam  autem 
tam  diverfas  de  fede  mentis  inveniamus  opi¬ 
niones,  omnes  fere  eam  propriam  aliquam 

tenere 

tenere  fedem  pro  certo  ponere  videntur:  Su-* 
pervacuum  igitur  mihi  foret,  argumenta  ex 
unaquaque  parte  adduCta  pertractare.  Plerik 
que  igitur  noftri  temporis  fcriptoribus  aden- 
tio,  unam  folam  corporis  partem  aptam  efife 
et  ad  fentiendum,  et  ad  ideas  formandas, 
retinendas,  et  in  qua  etiam  eaedem  de  novo 
per  varias  rationes  excitari  poflint;  vel,  ut 
uno  verbo  dicam,  credo  in  certa  corporis 
parte  ede  fenforium  commune  :  Adeoque  e- 
jus  fedem  in  cerebro,  cerebello,  medulla  ob¬ 
longata,  et  medulla  fpinali,  forfan  et  in  omni¬ 
bus  fimul,  ede;  et,  ob  multas  vero  rationes  ere-, 
dibile  eft,  intellectum  et  judicium  in  encepha¬ 
lo  perfici ;  quin  et  experimentis  probari  vide¬ 
tur,  medullam  fpinalem  aliquo  modo  fenfui 
infervire. 


De  Mentis  Functionibus. 

Animalium  functiones  omnes  quae  propriae 
mentis  funt  fub  his  quatuor  comprehendi 
podiint  :  Senfu,  fcilicet,  memoria,  judicio,  et 
voluntate. 

Ratio  et  conditiones  quibus  mentis  hae 
functiones  exercentur  in  plerifque  omnibus 
hominibus  confimiles  adeo  funt,  ut  viam  ex¬ 
ercendi 

ercendi  folitam  quandam  et  naturalem  llatu- 
ere  poffimus,  atque  inde  eam  obfervare  quae 
infolita  et  morbofa  haberi  poteft.  Veritas 
vero  hujus  opinionis,  quam  fummatim  nunc 
ponimus,  re&ius  ex  fequentibus  elucefcet;  in 
quibus  per  lingula  plenius  eam  perfecuturi 
fumus. 

•  #  * 

1.  Sensus  ab  uno  eodemque  objeHo  orti 
magnam  adeo  in  diverfis  hominibus  fimilitu- 
dinem  inter  fe  habent,  ut  iis  eafdem  notas  ad¬ 
hibere  poflint,  atque  inde  facile  viciffim  com¬ 
municare  omnia  quae  ad  fenfum  pertinent. 
Hinc  iit,  ut  quum  objeHum  in  uno  homine 
fenfum  excitet  fpecie  diverfum  ab  eo  quem 
vulgo  excitat  in  aliis,  talem  fenfum  pro  falfo 
habeamus,  talemque  hominem  confideremus 
quafi  morbo  laborantem.  Concludimus  quo¬ 
que,  quando  ita  fe  res  habet,  organorum 
fentientium,  aut  fenforii,  potiffimum  vero  or¬ 
ganorum  fentientium,  praeternaturalem  vel 
infolitam  conflitutionem  fubeffe. 

2.  Memoria,  quae  eft  a  certis  caufis  fenfus 
renovatio,  abfente  objecfo  unde  primo  ortus 
eft,  communiter  aut  in  plerifque  fuh  hac  con¬ 
ditione  abfolvitur,  ut  fenfus  per  memoriam 

renovatus 

renovatus  minus  vividus  fit  et  valens  quam 
fenfus  primarius.  Raque  inter  homines  con¬ 
venit  lenium  primarium  ita  a  renovato  difiin- 
guere,  ut  lenium  primarium  impreffionem 
nominent,  vel  fenfum  magis  proprie  dictum; 
fenfum  vero  memoria  renovatum  per  ideam 
delignent.  Mens  plerumque  lmjus  differen¬ 
tiae  confcia  eff  ;  et  quamvis  vires  vigorefque 
idearum  in  aliis  hominibus  aliae  funt,  tamen, 
quandocunque  fenfus  renovatus  eandem  vim 
habet  ac  fenlus  primarius,  quod  quidem  fieri 
potell,de  praefentiobjectofibi  perfuadet;  quod 
ubi  fit,  neque  tamen  objectum  revera  adeff, 
talem  fenfum  pro  morbo  confideramus.  Hu- 
jufmodi  memoriae  conditio  oritur  forte  ali¬ 
quando  a  praeternaturali  organorum  fentien- 
tium  confiructione  ;  fed  ubi  frequenter  magis 
occurrit  fine  imprellionibus  iis  oblatis,  cer¬ 
tius  et  frequentius  vitio  fenforii  tribuenda 
elt. 

3.  Idearum  renovatio  per  memoriam  p°n- 
det  a  confociatione  ;  et  vulgo  ita  procedit,  ut, 
quum  imprdlio  praefens  fenfum  efficit,  eodem 
quoque  tempore  ideam  vel  ideas  prius  cum 
tali  fenfu  confociatas  excitet ;  haeque  deinde 

alias  confimiii  ratione  excitent,  quae  libi  quo¬ 
que 


DE  DELIRIO  FEBRILI.  9 


que  olim  confociatae  fuerant.  Per  longam 
feriem  aliquando  fic  progreditur,  et  ut  reno¬ 
vationem  talem  idearum  comitatur  obfervatio 
eorum  que  inter  fefe  differunt;  in  hoc  per¬ 
ficiendo  cogitatio  confidit,  atque  femper  ju¬ 
dicii  exercitatio  neceffaria  eft.  Communiter 
quidem  initium  ducitur  ab  imprefiione  in 
organis  fentientibus  praefente ;  fed  ideae  etiam 
renovari  poliunt  fine  ejufmodi  imprefiione,  et 
ab  impreflionibus,  ut  videtur,  protinus  fen- 
forio  oblatis.  Senforii  hae  imprefiiones  ad 
morbos  referendae  funt,  non  folum  quatenus 
efficiunt  olim  (2.)  memoratas,  fed  etiam  quia 
ideae  ex  iis  ortae  infolita  prorfus  ratione  ex¬ 
citantur. 

4.  Consociationes,  memoriae  fundamen¬ 
tum,  vim  iteratione  acquirunt,  et  in  omni¬ 
bus  hominibus  legem  conftituunt,  folitam 
fuccefiionem  et  ordinem  idearum  definien¬ 
tem  :  Quum  hoc  ita  fiat,  et  comparationes 
quae  confociationibus  viamfternunt  aeque  fint 
ab  omnibus  obfervatae,  notatae,  et  confoci¬ 
atae,  ita,  quod  ad  objecta  pleraque  et  actiones 
hominum  attinet,  fuccefiio  eft  quaedam  et  or¬ 
do  idearum  plerifque  communis;  adeo  ut  om- 

B  nis 

nis  idearbm  renovatio,  ordine  differente  ei 
confociationibus  folitis  contrario,  rite  admo¬ 
dum  pro  morbofa  conditui  podit. 

5.  Judicium  verfatur  in  comparationibus 
objeriorum  indituendisj  et  perceptio  harum 
comparationum  praecipuum  confociationis 
fundamentum  ponit.  Facultas  haec  variat  in 
diverfis  hominibus  ;  fed  in  plerifque  eo  ufque 
condat,  ut  fufficiat  ad  neceffaria  vitae  munera 
explenda ;  et  cuicunque  non  idiufmodi  fue¬ 
rit,  is  ex  fanorum  numero  tollendus  ed. 

6.  Ex  fenfus  lege  jam  tradita  (1.),  ex  natu¬ 

ra  memoriae,  ex  lege  memoriae  cujus  etiam 
mentio  fa<da  ed  (4.),  in  omnibus  qui  judicii 
facultate  praediti  funt,  fit  necede.ed  in  eo 
exercendo  talis  dmilitudo,  ut  exinde  folita 
ejus  et  naturalis  conditio  conditui  queat. 
Quandoque  falfi  fenfus  (2.  3.)  nafcun- 

•  »  4 

tur,  vel  cum  mens  ab  uno  fenfu  vel  idea  ad 
alias  communiter  cum  his  nexas  haud  pro¬ 
greditur,  et  praefertim  cum  ex  una  idea 
progreditur  ad  alias  nequaquam  cum  ea 
nexas  nec  prius  confociatas,  judicium  fal- 

fum 

fum  fieri  oportet;  et  in  hoc  cafu  judicium  ut 
morbidum  confideramus. 

7*  Ex  fenfibus  et  harum  ideis,  vel  cum  iis 
oriuntur  fenfus  reflexi  doloris  et  voluptatis ; 
exque  his  deinde  varii  voluntatis  modi  qui 
locum  in  animi  commotionibus  et  appetitione 
habent :  Sed  latitudo  haec  plerifque  intra  cer¬ 
tos  fines  confiituta  eft ;  et  quodcunque  extra 
hos  egreditur  vel  in  gradu  voluptatis  aut  do¬ 
loris  ex  fenfibus  difcretis,  vel  in  gradu  com¬ 
motionis  vel  appetitionis  ex  fenfibus  reflexis, 
id  omne  pro  praeternaturali  et  morbida  con¬ 
ditione  recipiendum  efi;. 

His  peradis,  nunc  licet  ad  propofitum  re- 
dire. 

De  Vefania  in  genere . 

Qu  an  quam  medici,  a  primis  etiam  tempo¬ 
ribus,  de  morbis  mentis  verba  fecerunt; 
tamen  nuper  folum  conati  funt  vel  et>s  inter 
fe  diftinguere,  vel  regulas  ad  ufum  neceflarias 
ponere :  Atque  nunc  etiam,  quamquam  hi 
morbi  libris  omnibus  fyfiematicis  locum  ob¬ 
tinent,  nullo  tamen  ordine  conneduntur, 
fed  per  omnes  librorum  partes  difperfi  jacent; 

vel  morbis  variis  annexi  funt,  ab  iis  prorfus. 

alienis, 

alienis,  et  qui  nullo  modo  mentis  morbi  ha¬ 
beri  debent. 

Errorem  hunc  folus  fere  corrigere  nifus 
cft  Cl.  Sauvagesius,  pienamque  morborum 
ordinationem  expedire.  Maximum  vero  com¬ 
modum  illum  attuliffe  morbos  mentis  in  u- 
nam  clafTem  referendo,  ex  hoc  manifefto  ap¬ 
paret  ;  quod  neceffitas  de  iis  eodem  loco  dif¬ 
ferendi  omnibus  apparuerat  pathologis,  qui 
etiam  communem  eorum  originem  monftra- 
verunt,  affectionem  fcilicet  cerebri  topicam. 
Multa  tamen  in  diviiione  Sauvagefiana  parum 
mihi  placent,  et  etiam  legibus  nofologicis  ab 
ipfo  latis  contraria  funt. 

Definitio  et  divifio  morborum  mentis 
generica  infra  profertur ;  quibus  ordinem  me-, 
thodicum  non  folum  fervare,  fed  etiam  ad 
caufas  proximas  accommodare,  conati  fumus: 
Primo  autem  offertur  divifionis  confpeehis, 
ut  partium  ejus  nexus  appareat :  Explicati-? 
onem  pleniorem  et  rationes  poftea  dabimus 
eorum  de  quibus  ambiguitas  ulla  oriri  po- 
tcft. 


Divifionis 


I 

Diviftonis  Vefaniae  ConfpeElus,  ~£~ 


Vesania  eft  imperfecta  vel  erronea  mentis 
fun&io  permanens,  et  a  vitio  organi  fentien- 
tis  non  pendens.  'X 

Art.  I.  Mentis  funElio  hnperfeffia . 

Gen.  1.  Fatuitas  eft  nulla  vel  parca,  ultra 
infantiam  permanens,  comparatio  eorum 
quaC  interlint  aut  differant  fenfus  in¬ 
ter  fe ;  indeque  nulla  memoria  ad  offfcia 
vitae  fufficiens. 

2.  Amnesia,  memoria  deleta  eft. 

II.  Mentis  funftio  erronea . 

1.  Paraphrosyne,  a  caulis  externis  ju¬ 

dicium  male  lanum. 

2.  Melancholia,  a  caulis  internis,  de  una 

re  tantum  cui  inhaeret  animus,  judi¬ 
cium  male  fanum,  line  febre. 

3.  Mania,  a  caulis  internis  de  omnibus 

vel  plerifque  rebus  judicium  male  la¬ 
num,  line  febre. 

4.  Delirium,  a  caulis  internis  judicium 

male  fanum,  cum  febre. 


J 

Confpeclus  Explanatio . 

Vesaniam  definivi  effe  imperfedam  vel  erro¬ 
neam  mentis  functionem  permanentem ,  et  a  vitio 
organi  fentientis  non  pendentem . 

Cui  forfan  objici  pollit,  Vefaniam  minus 
re6te  ex  imperfeCta  et  erronea  mentis  fun&ione 
definiri;  quia  figna  negativa  vix  unquam 
ideam  dant  perfpicuam.  Prius  vero  fani  func¬ 
tionum  flatus  defcriptionem  praemifimus,  ex 
quo  judicium  haberi  poteft  de  aliqua  earum 
laefione ;  unde  omnes,  credo,  de  imperfecti¬ 
one  et  errore  non  minus  rite  judicare  poffunt? 
ac  fi  certum  aliquod  fignum  protuliffemus ; 
quod  in  hoc  cafu  fieri  nequit,  cum  nihil  in 
rebus  occurrit  cum  quo  mentis  fun&iones 
comparari  poffunt. 

Dixi  ideo  neceffe  effe  ut  affeclio  fit  perma¬ 
nens  ;  quia  ex  iis  morbis  excludere  in  animo 
fuit  momentaneas  quafdam  affediones,  ut 
furorem  et  extafin,  quibus  mentis  functiones 
quidem  perturbantur;  quae,  cum  protinus  abe¬ 
ant,  neque  morbofum  relinquant  flatum,  la¬ 
titudinem  fanitatis  non  excedunt. 

Morbos  mentis,  a  vitio  fentientis  organi  pen¬ 
dentes,  rite  mihi  excludere  vifus  fum  ab  iis 

ex 

ex  fenforio  ipfo  affe<fto  ortis.  Sauvagesius 
vero,  in  primo  et  fecundo  ordine,  Hallucinati¬ 
onum  fcilicet  et  Morofitatum,  praecipue  com¬ 
prehendit  morbos  ex  fenfus  vel  appetitus 
(quod  idem  efte  credo)  organis  ortos. 

A.  I.  G.  i.  Fatuitatem  dixi  eile,  ultra  in¬ 
fantiam  permanentem ,  nullam  W  parcam  compara¬ 
tionem  eorum  quae  interfint  aut  differant  fenfus 
inter  fe,  cum  nulla  memoria  ad  officia  vitae  fuffki- 
ente . 

Hoc  genus  imperfefiae  mentis  funclionis 
libris  omnibus  medico-praclicis  et  pathologi¬ 
cis  plerifque  prorfus  omittitur  cum  raro 
medicum  oporteat  mentem  ei  adhibere,  quia 
nunquam  fere  fanari  poflit ;  aeque  tamen  in 
nofologia  recenferi  meretur  ac  plurimi  alii 
morbi  pro  immedicabilibus  habiti. 

Status  idem,  ac  ifte  fatuorum,  in  infantia 
occurrit  j  fed  non  eft  praeter  naturam,  et  er¬ 
go  non  pro  morbo  habendus  :  Hinc  eft  quod 
fatuitatem  ultra  infantiam  permanere  dixi¬ 
mus.  Notandum  tamen  eft,  infantium  fatui¬ 
tatem  aliquando  a  naturaliter  inepto  ftatu  ex 
vultus  habitu  difcerni  poffe. 

Memg- 

Memoriam  in  fatuitate  ideo  diximus  non 
ad  officia  vitae  fufficere  ;  quia  homines,  alioquin 
fatui  in  aliquibus  rebus,  memoria  ftrenua  fatis 
gaudent,  praefertim  edrum  quae  ad  locum  et 
tempus  fpeftant  ;  et  illa  memoria  non  ad  offi¬ 
cia  vitae  fufficit. 

2.  Per  memoriam  deletam ,  intelligo  mor¬ 
bum  non  effe  congenitum,  fed  memoriam  et 
mentis  functiones  antea  fanas  fuiffe.  Talis 
memoriae  defectus  ex  variis  caulis  oritur,  quas 
vix  enumerare  polfumus. 

Amnesia  vel  oblivio  in  fenectute  frequen¬ 
ter  occurrit,  et  ut  plurimum  morbofa ;  cum 
multos  cernamus  homines,  etiam  ad  vitae  ex¬ 
tremum  finem,  quanquam  aliter  debiles,  mentis 
tamen  functionibus  fanis  et  validis  uti;  adeo  ut 
oblivio  fenilis  femper  fere  pro  morbo  habenda 
fit,  neque  unquam  ex  amnefia,  perinde  ac  in¬ 
fantium  ftatus  ex  fatuitate  excludendus  eft, 
quia  fecundum  naturam  eft. 

A.  II.  G.  i.  Parai>hrosynen  pofui  a  caufis 
externis  judicium  male  fanum .  Haec  affectio  fa¬ 
cies  varias  induit,  et,  caufa  excepta,  nullo  alio 
modo  diftingui  poteft  ab  aliis  vefaniae  gene¬ 
ribus.  Aliquando  enim  fine  ulla  febre  occur- 
"  A.  )  ti  rit : 

jit,  aliquando  etiam  febris  eam  comitatur ; 
adeo  ut  unus  idemque  morbus  in  his  diverfis 
conditionibus  alioquin  ad  diverfa  genera,  ma¬ 
niam  fcilicet  et  delirium,  ablegandus  fit. 

Sub  hoc  genere,  omnem  vafaniam  com¬ 
prehendo  a  caulis  externis  five  per  ingefta  live 
per  aliter  applicata. 

2.  De  melancholia  affirmavimus  effe  judi- 
uum  male  fanum  in  una  re.  Nomen,  quamvis 
ex  hypothefi  falfa  illatum,  quali  morbus  a 
bile  atra  in  cerebrum  tranfmiffa  oriretur,  ta¬ 
men  nunc  etiam  retineri  poteft,  quia  apud 
medicos  diu  invaluit  et,  hypotheli  deferta, 
arte  eft  receptum. 

D  ef  i  n  it  i  o  hujus  morbi  fuperius  tradita, 
a  definitione  Aretaei  haud  multum  diftat : 
Aretaei  melancholiam  definientis  haec  funt 
verba  :  “  Eft  animi  angor  in  una  cogitatione 
“  defixus,  eique  inhaerens,  abfque  febre.”  Sed 
111.  Ger.  Van  Swieten  affentio,  angorem 
animi  minime  pro  ligno  femper  praefente 
habendum  effe  *.  Nam  quanquam,  ut  pluri¬ 
mum  huic  morbo  moeftitia  annexa  eft/  ta- 

G  men 

*  Van  Swieten  comircnt.  in  aph.  Boerhaav.  tom.  3. 
p.  460. 

men  mea  lententia  natura  affechis  comitantis, 
moeflitia,  timor,  gaudium,  an  fpes  fit  necne,  ni¬ 
hil  intereft.  Et  ad  hunc  morbum  referri  volo 
omnes  qui  aegrotant  attentione  in  unum  objec¬ 
tum  fixa,  fi  per  hanc  attentionem  ideae  quae  ad 
id  objectum  pertinent  non  fint  adaequatae 
caulis  excitantibus :  Hujufmodi  melancholiae 
fine  moeflitia  comitante  plurimae  hiftoria 
medica  recenfitae  funt ;  et  frequenter  adeo 
in  ufu  quotidiano  occurrunt,  ut  exempla  hic 
proferre  fupervacuum  foret. 

✓ 

3.  Quando  maniam  definivi,  effe  judicium 
male  fanum  de  omnibus  vel  plerifque  rebus ,  de  in- 
duflria  lingularem  quemcunque  animi  affec¬ 
tum  omili;  exernpli  gratia,  furorem  a  viris 
Illuft.  S  auvagesio  et  Swietenio  compre- 
henfum. 

Maniam  quidem  plerumque  concitatiores 
animi  affectus  comitantur,  cum  oculis  truci¬ 
bus,  iniigni  rubore,  et  pulfu,  ut  credo,  pleno  et 
valido  :  Haec  tamen  minirne  perpetua  funt ; 
et  fpecies  maniae  datur,  ut  poilea  de  delirio  ob- 
fervabitur,  in  qua  adfunt  temperatiores  animi 
affedlus,  cum  oculis  trucibus,  debilitate  ma¬ 
xima,  pulfu  que  parvo  et  tremulo. 


Pars 

Pars  quae  reflat  hujus  differ  lationis  de 
delirio  febrili  verfabitur;  cujus  ergo,  primo 
mihi  neceffe  eft  divifionem  aliquam  proferre. 


De  Delirio  in  genere . 

Del  i  r  ium  adpellavi,  judicium  male  fanum 
cum  febre . 

Voce  Delirium  non,  uti  plurimi  auclores, 
utor,  ad  totam  vefaniae  claffem  defignandam : 
Et,  ni  fallor,  cum  nomina  ufu  nondum  lanci- 
ta  fmt,  mihi  licet  nomen  delirii  imponere  ei 
vefaniae  generi  quod  a  plerifque  Delirium 
Febrile  dicitur ;  eoque  magis,  quod  nomina 
jam  quodammodo  confututa  funt,  quae  cae- 
teras  vefaniae  diviiiones  denotent.  Indefini¬ 
tos  autem  verborum  ufus  effe5  ex  hoc  perfpi- 
cue  apparet,  quod  adhuc  in  ufu  funt  vocabula 
H  ippocratis,  apud  quem  voces  arapA$po<ruw, 
aj ipaxnu  'zra.pctKvpcocnu  et  quaedam  aliae, 
promifcue  ufurpantur  ad  delirium  leve,  vel 
etiam  vefaniae  levius  quodlibet  genus,  figni- 
hcandum.  Graviores  autem  gradus  vocan¬ 
tur  sjtsww,  pavimi,  uummh;  et  fimiliter.  E  quibus 
etiam  voces  Latinae  formantur,  ligniiicatioms 
aeque  indefinitae,  quales  funt  Delirium,  Para- 

phrpfyne, 

phrofyne,  Amentia,  Defipientia,  quae  funt  cr- 
mnes  in  ufu  promifcuo  apud  fcriptores  etiam 
recentiores.  Antiquiores  quoque  auctores  de¬ 
lirium  febrile  diftinguere  conati  funt,  fecun¬ 
dum  functiones  mentis  ab  eo  affeCtas.  Quae 
clivifio  quidem  effet  optima,  ii  nunquam 
plures  fimul  laefae  effent.  Sed  vix  unquam 
dici  poteft,  unam  earum  folam  eodem  tempo¬ 
re  affici ;  et  propterea  diviilo  neceifaria  vifa 
erat,  etiam  iis  qui  hanc  primam  conffitue- 
runt  *.  Omnes  delirium  dividere  conati 
funt  ex  habitu  totius  corporis,  et  ex  theoria 
fua  de  morbi  natura,  quibus  etiam  adjungunt 
gradum  et  fpeciem  affectionis  mentis :  Hujus 
divifionis  vocabula  Phrenitis,  Paraphrenitis,. 
Delirium  Ferox,  Delirium  Mite,  exempla  funt. 
Divifiones  hujufcemodi  certe  perquam  ido¬ 
neae  funt  ad  varietates  conftituendas ;  harum 
autem  multas  oportet  in  unam  fpeciem  con¬ 
jungere,  quae  definiatur  ex  fignis  femper  co¬ 
mitantibus  magifque  conflantibus  quam  men¬ 
tis  affectionis  gradus,  vel  morbi  fedes  dubia : 
Et  quae  ipfa  figna  aliquo  modo  morbum 

facere  exiftimanda  funt,  vel  morbi  caufae  ef¬ 
fectus  effe  neceffarius. 

II  UJUSCEMODX 

*  Sennert,  inftitut.  lib.  2.  part  3.  fe&.  i.  cap.  7. 

Hujuscemodi  delirii  divilionem  feciffe  mihi 
videor,  ut  primam  delirii  fpeciem  ex  lignis 
impetum  fanguinis  au6him  denotantibus  con- 
ftituam ;  alteram  vero  ita  ponam  ut  iit  deli¬ 
rium  in  quo  hujufmodi  ligna  non  infunt. 

Sub  his  omnia,  ni  fallor,  deliria  includi 
poliunt ;  nec  mihi  videtur  ulla  fubdivifione 
in  pathologico  tractatu  opus  elle,  uti  clarius, 
ex  illorum  hiltoriis,  fpero,  patebit. 


Delirii  cum  impetu  fanguinis  aucio  Hiftoria . 

Hujus  delirii  advenientis  ligna  funt :  Pul- 
fus  validus,  vultus  rubecundus  et  turgidus ; 
pullatio  infolita  in  arteriis  temporalibus ;  o- 
culi  nitentes  et  inflammationis  fpeciem  prae 
fe  ferentes  ;  caput  plerumque  dolet,  cum  fen- 
fu  in  eo  ponderis  et  comprellionis.  Relpira- 
tio  rara  elt  et  laboriofa  ;  luce  quamvis  levilli- 
ma  oculi  praellringuntur  ;  et  tonus  etiam 
minimus  aures  offendit.  1  otius  corporis  fen- 
tiendi  facultas  augetur.  Animi  affe£his  vio¬ 
lentiores  fiunt  quam  ex  iifdem  caulis  in  fani- 
tate  ;  nugae  frequenter  irae  vel  gaudii  graves 
inducunt  acceflus ;  onjecta  tamen  externa 
aeger  adhuc  percipit,  et  de  iis  more  folito  ju¬ 
dicat 


1 

dicat  et  ratiocinatur  ;  caeterum  nunc  vix. 
ulla  apparet  mutatio,  nifi  quod  vultus  infolita 
alacritate  perfunditur.  Si  forfan  dormit  vel 
fomnolentus  eft,  frequenter  fecum  muflitat, 

t 

mentifque  functiones  turbatae  videntur.  Si 
quis  cum  ilio  loquitur,  rcfpondet ;  fed  ple¬ 
rumque  non  omnino  congruenter  ad  quae- 
Itionem,  iit  ii  rorte  dormit,  fomnus  nun¬ 
quam  aitus  eft,  led  variis  infomniis  conturba¬ 
tus;  corpufque  homo  perpetuo  in  lecto  jacti¬ 
tat.  Experrectus,  aliquantifper  omnia  in¬ 
formiorum  figmenta  vera,  neque  folum  in 
mente  fua  fita  elle,  credit;  et  de  iis  ita  ufque 
loquitur  donec  ex  fomno  omnino  folutus  iit. 
Paulo  poitea,  etiamii  non  ilatim  ex  iomno 
expergefaCtus  eft,  idearum  confufto  apparet. 
Vultus  ejus  non  naturalem  refert  afpectum, 
et  perceptio  perturbatur.  Qua  de  caufa,  mul¬ 
ta  fe  videre  et  fentire  putat,  quae  aditantium 
nemo  percipit;  faepe  vero  fapienter  aliquam¬ 
diu  loquitur,  quanquam  nequeat  attentionem 

diu  in  rem  ullam  infigere.  Animi  affeClus 
gradatim  minus  caufts  externis  refpondent; 
ideae  repente  e  memoria  elabuntur.  Saepe 
enim  cibum  vel  potum  flagitat ;  quando  au¬ 
tem  afferuntur,  prorfus  oblivifcitur  fe  unquam 
rosrafie :  Ideae  variae  ridiculae  mentem  in- 

o 

feftant, 

fellant,  plerumque  colloquiis  praeteritis  vel 
ebjeclis  alienae.  Omnia  haec  figna  gradatim 
augentur,  donec  tandem  omnium  rerum  no« 
titia  eum  deferat  ;  et  multa  coram  oculis 
effe  fingit,  quae  prorfus  non  funt.  Jam  vix  de 
qualibet  re  ratiocinatur,  cum  antea  paucis  fo- 
lum  erraviffet;  affe&us  animi  praeter  modum 
excitantur;  aliquando  etiam  furor  fupervc- 
nit;  et  interdum,  fed  rarius,  timor,  moeftitia, 
vel  gaudium,  eum  afficiunt.  His  etiam  tem¬ 
poribus,  vultus  feritatis  imaginem  praebet, 
quae  in  homine  fano  nunquam  cernitur.  Ad 
hoc  quorundam  organorum  fentiendi  facuL 
tas  affidue  augetur,  et  poftea  levi  etiam  fli- 
mulo  affici  poffunt ;  quanquam  ex  fiatu  nuen¬ 
tis  morbofo  et  internis  impreffionibus  quibus 
frequenter  occupatur,  id  non  tam  plane  appa¬ 
ret  ac  in  priori  morbi  fiadio.  Circa  hoc  tem¬ 
pus,  aeger  floccos  e  flragulis  perpetuo  digitis 

carpit,  vel  aera  manu  prendit,  quali  aliquid  vo¬ 
litans  in  aere  et  correptu  dignum  videret.  li¬ 
bi  haec  figna  per  tempus  aliquod  perdurarunt, 
morbo  vel  in  mortem  tendente  vel  in  fani- 
tatem,  omnia  gradatim  evanefcunt,  et  maxi¬ 
ma  fupervenit  ad  impreffiones  hebetudo.  Ad¬ 
huc  vero  mentis  functiones  perturbantur;  fed 
animi  affeftus  minus  violentes  fiunt ;  ju  icii 

cjxor 

error  ftupore  celatur ;  fi  aeger  e  morbo  con- 
valefcit,  fentiendi  facultas  gradatim  redit;  et 
tunc  pari  gradu  memoria  et  omnes  mentis 
functiones  reflituuntur  ;  quanquam  faepe  fal- 
fo  de  rebus  nonnullis  per  aliquod  tempus 
judicat  et  ratiocinatur,  alioquin  fanus. 

Simulac  felix  advenit  erilis,  urina,  antea 
rubra  et  nullum  fedimentum  deponens,  nunc 
copiofum  offendit  fedimentum.  Pulfus,  per 
totum  morbi  curfum,  plenus,  validus,  et  fre¬ 
quenter  durus,  et  pulfatio  valida,  ut  fuperius 
dixi,  in  arteriis  temporum  fentitur.  Supe¬ 
rato  ftupore,  pulfus  minus  frequens  fit,  et 
minoris  etiam  duritiei  fi  aeger  e  morbo  eva- 
furus  efi: ;  fi  non,  durus  et  frequens  gradatim 
debilior  futurus,  donec  tandem  convulfioni- 
bus  e  medio  aeger  tollitur. 

Haec  plenum  hujus  delirii  curfum  effici¬ 
unt.  Frequenter  non  omnia  haec  ftadia 
percurrit,  nec  tam  evidenter  in  ullo  ftadio  fe 
oftendit :  Omne  vero  delirium,  in  impetu 
fanguinis  aucto  conflans,  ad  hoc  gentis  referre 
volo,  etiamfi  ex  omni  parte  levius  appareret. 
Diftinctionem  ab  auctoribus  plerifque  accep¬ 
tam,  ex  animi  affectibus  morbum  ftipantibus 
deduftam,  fuperius  tam  incertam  effe  dixi  ut 
vix  unquam  ea  uti  poffimus  :  In  eodem  enim 

morbo 

morbo  etiam  in  phrenitide,  intra  horae  dimidii 
fpatium,  delirus  furore,  timore,  moeftitia,  et 
gaudio  afficitur ;  ergo  etfi  furor  hoc  delirii 
genus  plerumque,  vel  violentus  aliquis  animi 
affedus,  comitetur,  tamen  id  delirium  nol¬ 
lem  cum  audoribus  Ferox  nominare;  cum  hi- 
ftoriae  multae  a  medicis  traditae  fint,  quibus 
hoc  delirium  nullo  affectu  animi  violento 
per  totum  morbi  curfum  diftingueretur*. 

D  elirium  hoc  occurrit  in  phrenitide, 
inflammatione  ipfius  cerebri,  febrium  inter¬ 
mittentium  calore,  febribus  inflammatoriis 
continuis,  paraphrenitide,  et  plerifque  inflam¬ 
mationibus  topicis,  quas  totius  corporis  febris 
comitatur. 


Delirii  fine  impetu  /anguinis  auBo  Hijloria 0 

* 

Delirium  fine  fanguine  citato  aliquando, 
cum  quis  morbo  corripitur,  apparet.  Saepius 
vero  magna  functionum  animalium  debilitas 
praecedit,  etiam  pulfus  parvus,  tremulus,  et 
perturbatus,  non  multo  autem  naturali  fre- 
quentior  ;  dolor  in  aliqua  capitis  parte,  quem 


*  Van  Swieten  de  phrenitide. 


D 

aeger  vix  indagare  poteft;  anxietas  maxima; 
tinnitus  aurium  ;  vertigo  et  oculi  hebetes  ap¬ 
parent  :  Vultus  etiam  pallidus  et  languidus 
videtur  ;  urina  parca  pallida,  aliquando  etiam 
ut  aqua  iimpida,  ct  nullum  deponens  fedi- 

mentum,  nubecula  folum  levi  in  ea  natante. 

\ 

Calor  et  (itis  jam  fere  naturales  funt;  corpus 
aliquando  frigefcit,  et  horror  fupervenit;  cui 
flati m  calor  fuccedit,  et  fudor  in  pectore  et 
capite  qui  rarius  ad  extrema  pervenit. 
Vultus  nunc  rubefcit,  nunc,  calore  et  fudore 
poft  breve  temporis  fpatium  defmentibus, 
iterum  pallefcit :  Quoties  aeger  e  fomno  ex¬ 
citatur,  ideae  ejus  perturbatae  et  obfcurae  ap¬ 
parent  ;  frequenter  fecum  muflitat,  et  timore 
vel  faepius  terrore  afficitur.  Qui  affectus  in 
vultu  et  geflibus  apparent,  quanquam  faepe 
majores  funt  quam  pro  caufae  cujufvis  nobis 
manifeftae  magnitudine,  vel  pro  his  quae  ex 
aegro  fciffitando  refcivimus,  qui  tamen  faepe 
refponfus  naturales  reddere  poteft.  Attentio 
autem  et  ideae  diffipantur,  ut  breviter  tantum 
refpondeat  et  ftatim  argumenti  oblivifcatur; 
nifi  inde  adeo  afficitur  ut  per  tempus  quod¬ 
dam  de  eo  fecum  cogitet  et  loquatur  :  Hujuft 
modi  cogitationes  delirium  antea  mite  in  fu¬ 
rorem  aliquando  convertunt.  Sed  in  hoc  ge¬ 


nere 

nere  furor  raro  fupervenit;  ac  potius  idea» 

rum  confulio  quam  delirium  ferox  occurrit. 
Delirium  vero  fenfim  augetur;  quanquam 
alia  figna  nullo  modo  mutantur,  nifi  quod  de¬ 
bilitas  crefcit  et  {lupor  advenit ;  delirus  fre¬ 
quenter  vigilans  dormire  videtur,  et  fem- 
per  fecum  mufficat  :  Quod  ii  in  fomnum 
incidit,  is  turbatur  et  terrore  fiepe  excutitur, 
ut  experrectus  raro  confcius  iit  fe  dormivifje. 
Ideae  nunc  prorfus  perturbantur;  puiius  de¬ 
bilis,  inaequalis,  et  frequentior  eil  quam  an¬ 
tea;  in  fyncopen  homo  pronus  eil.  Sudores 
frigidi  promanant ;  rogatus  linguam  quidem 
extendit  ied  tremulam,  quamque  retrahere 
vix  meminit;  auditus  minus  acutus  iit;  deli¬ 
rium  conflans  ;  pulfus  frequentiiiimus ;  extre¬ 
ma  corporis  frigefeunt,  cum  forfan  truncus  fu- 
dore  madidus  iit  Coma  augetur,  et  vix  ad  coi* 
loquendum  excitari  homo  poteft:  Jamfoeces 
et  urina  in  ledo  profluunt ;  ilie  nec  potum  nec 
cibum  quaerit,  ied  eos  allatos  frequenter  acci¬ 
pit;  quibus  rebus  torpidus  magis  quam  irra¬ 
tionalis  e  ii  e  apparet»  Coma  gradatim  auge¬ 
tur;  iuaor  gluunofus,  gelidus,  ex  pedore  et 
fronte,  diffluit,  mortis  advenientis  brevi  mi- 
ferum  rapturae  praenuntius. 

Hoc 

Hoc  delirium  frequenter  nullum  curfurn 
certum  fequitur,  fed  cum  fignis  prius  notatis, 
et  ex  aliqua  f)ftematis  mutatione,  adoritur. 
Recedit  vero  frequenter,  et  iterum  iterumque 
redit,  ut  faepe  apparet  in  febribus  intermitten¬ 
tibus,  ubi  delirium  in  frigoris  paroxyfmo  oc¬ 
currit  ;  fed  evanefcit  primo  paroxylmi  caloris 
aggreffu,  iterumque  redit  fequente  frigoris 
paroxyfmo.  Idem  etiam  in  febribus  aliqui¬ 
bus  continuis  occurrit;  fed  exemplum  hujus 
deiiiii  permanentis  clariffimum  in  febre  ner- 
vofa  notatur ;  et  prope  finem  fere  omnium 
febrium  lethalium  idem  hoc  delirium  occur¬ 
rit. 

De  Caufa  Delirii  proxima. 

Origo  idearum,  et  mentis  functionum  in 
fanitate  natura,  adhuc  in  tenebris  jacent : 
Vix  igitur  credendum  eft  nos  perfpicue  polle 
caufas  eas  perturbantes  exponere  :  Talis  dif- 
quifitio  in  viam  prorfus  ignotam  nos  in¬ 
ducit  ;  ubi,  fi  aliquantum  ingredi  polle  vide¬ 
mur,  brevi  tamen  ad  impedimentum  perve¬ 
nitur,  quod  ulteriorem  tranfitum  praecludit ; 
ardius  enim  inter  corpus  et  mentem  nexus, 
pars  eft  immenfi  operis  Magnifici  omnium 

Creatoris, 

Creatoris,  quae  a  prima  fabrica  ita  penitus  ob¬ 
voluta  effe  apparet,  ut  eam  penitus  expendere 
omnino  defperandum  fit.  Obfervatio  et 
experientia,  doctrinae  humanae  fundamenta, 
defunt;  et  jamdudum  pro  rato  habitum  eft, 
cultro  anatomico  mentis  cum  corpore  nexum 
nos  nunquam  explorare  poffe.  Ob  hanc  cau- 
fam  multi  aditus  exquirere  defliterunt,  qui 
infuperabili  hujufmodi  obftaculo  terminan¬ 
tur,  quafi  ad  nullum  utilem  finem  ducentes; 
crediderunt  etiam  fe  toto  itinere  devio  ignem 
fatuum  in  mentibus  fuis  fitum  fecutos  effe, 
qui  falfam  fui  naturam  ideo  oftendebat,  quia 
ad  viae  finem  eos  nunquam  erat  perducturus. 
Verum  fi  mentem  accuratius  adhibuiffent, 
cernere  potuiffent  rudiores  tantum  naturae 
partes  in  confpe&u  noftro  pofitas,  et  caufam 
primariam,  in  omnibus  fere  quae  ad  doc¬ 
trinam  pertinent,  latere.  In  fpatio  jam  e- 
menfo,  noftri  conatus  non  omnino  fruftra  fu¬ 
ere;  contra,  in  via  multa  utilia  invenimus.  , 
Idem  fpero  futurum  effe,  fi  fun&iones  intel¬ 
lectus  occultas  inveftigare  conabimur ;  inven¬ 
tio  autem  omnis  pluris  facienda  eft,  ob  diffi¬ 
cilem  viae  inliftendae  naturam  rerumque  in- 
veftigandarum  fubtilitatem. 


Forsitan 

Forsitan  aliquis  credat,  priufquam  in 
caufas  delirii  ipfe  inquiram,  fententias  quae 
de  hac  re  diverfis  invaluere  feculis  recenfere 
me  debuiffe.  Fas  tamen  mihi  fore  haec  prae¬ 
termittere  confido,  cum  plurima  quae  de  hac 
re  tradita  funt  ipfi  quoque  auctores  minime 
fufficere  agnoverint. 

Mentis  perturbationes,  a  tepidis  vapori¬ 
bus,  ex  uno  aut  altero  corporis  organo  in 
cerebrum  dimanantibus,  oriri,  variofque  li¬ 
quores  in  cerebrum  effundi,  quae  antiquorum 
fententia  erat,  perpendere  omnino  fuper va¬ 
cuum  efiet. 

Neque  plus  mihi  ad  rem  foret  inquirere, 

4 

quod  Stahlianis  vifum  eft,  an  anima  rationalis 
nobis  infit,  quae  fenfus,  ideas,  motufque  o- 
mnes  fponte  praefiet ;  praefertim  cum  mentis 
africnem  per  corporis  rationem  nos  folum 
cernere  antea  notaverim.  Aut  fi  quid  ejuf- 
modi  hne  dubio  exiflere  crederemus,  omnis 
fere  inveftigatio  de  flatu  corporis,  mentis 
affectiones  comitante,  nobis  praecluderetur. 

Recenti  ores  phyfiologi,  aquofum  aliquem 
liquorem  in  cerebro  aflidue  fecerni,  et  in  totum 
corpus  per  nervos  diffundi,  fcripfere.  Fingunt 
etiam  liquorem  hunc  motu  fuo  impreffiones 

ad 

ad  communem  nervorum  originem  deferre, 
ideoque  fenfus  et  inde  idearum  caufam  effe  : 
Omnes  quoque  corporis  partes  per  illum  mo¬ 
veri,  mentifque  perturbationes  ex  vitio  in 

\ 

ejus  habitu  vel  cur  fu  oriri,  credunt.  Quem 
liquorem  inelle  corpori  inde  demonftrare 
conantur,  quod  cerebrum  glandulae  fpeciem 
refert,  et,  quod  nervis  arctius  ligatis,  lmpref- 
liones  infra  ligamen  factae  nullum  fenfum 
edunt,  neque  ullo  animi  nifu  pars  corporis  in 
quam  nervus  ifte  pertinet  moveri  poteft. 

ChA  m vi s  vero  cerebrum  glandulae  limili- 
tudinem  habeat,  et  aliquid  in  eo  fortaffe  fe- 
cernatur ;  ob  plurimas  tamen  rationes,  opi¬ 
nio  jam  tradita  incertis  fundamentis  inniti 
videtur  :  Quod  fequentibus  demonflrare  co¬ 
nabor. 

1.  Experimenta  omnia  demonftrant, 
motum  a  liquore  quovis  aquofo  tranfmitti 
non  polle,  tanta  celeritate  quanta  fenfus 
impreffionem  fequitur. 

•  '  4 

2.  Somni  atque  vigiliarum  vices  mu¬ 
tuo  fefe  excipientes,  nulla  ratione  per  mo¬ 
tus 


i 

tus  liquoris  aflidue  fecreti,  in  fomno  collecti, 
rurfufque  in  vigiliis  confumpti,  explanari 
poffunt.  Nam, 

a .  Hora  folita  fomnus  advenit,  quamvis 
corpus  nullo  labore  defatigatum  eft. 

b.  Qu  an  quam  certus  laboris  gradus  fom- 
num  inducit ;  tamen,  ii  corpus  magno  labore 
defatigatur,  fomnus  e  contrario  depellitur. 

c.  Somnus  etiam  illos  pariter  opprimit  qui 
mentem  folam  aliquantulum  exercuerunt,  ac 
eos  qui  mentem  in  aliquam  rem  ftrenue  ad¬ 
hibuerunt. 

d.  Mentis  exercitium  infolitum,  eo¬ 
dem  modo  ac  corporis  labor  maximus,  fom- 
num  depellit. 

e.  Stimuli  varii,  qualis  eft  theae  infufae, 
ad  fomnum  proclivitatem,  tollunt,  atque  e- 
tiam  quemlibet  jam  fopitum  certi  ltimuli 
temporis  pun<fto  excitant ;  quod  tam  repente 
fieri  non  pofiet  ex  liquoris  in  cerebro  fecreti 
incremento. 

f.  Si  quocunque  modo  folito  diuturnior  vigi¬ 
lia  fuit,  fomni  cupido  omnino  difcedit ;  et  ante 
folitam  dormiendi  horam  raro  iterum  redit. 


3.  Medi- 

3.  Medicamenta  quae  fedantia  vocantur 
eundem  fere  quem  fomnus  corporis  flatum 
inducunt ;  cujus  rei  nulla  ratio  reddi  potefl 
ex  aliquo  quod  affidue  fecerni  credatur, 
multoque  minus  motus,  illo  aquofo  liquore 
nulla  vi  elaflica  praedito,  peragi  poliunt. 

Neque  quidem  horum  motuum  caufa  efle 
potefl  tremor  aliquis  per  nervorum  fibras,  fi¬ 
dium  chordarum  inflar  propagatus,  quod 
nonnullis  vifum  efl :  Nervorum  enim  fibrae 
nequaquam  ita  tenfae  funt  ut  elaflicos  motus 
edant. 

Sola  horum  motuum  quae  fequitur  ratio 
mihi  fatisfecit :  Illos  fcilicet  effici  liquido  a- 
liquo  fubtili  vi  elaflica  praedito,  ofcillationi 
et  vibrationi  apto,  quodque  aliquo  modo 
cum  nervorum  medulla  conne&itur ;  nexus 
autem  eorum  intelligi  nequit,  nili  liquidum 
hoc  aetheris,  quem  Newtonus  omnem  na¬ 
turam  pervadere  demonflravit,  pars  quae¬ 
dam  exiflimetur,  quae  varias  poffit  induere 
dotes  variafque  acquirere  facultates  pro  cor¬ 
porum  quibus  adhaeret  natura  aut  copia  qua 
adhaeret. 

Ex  plurimis  quidem  rationibus  credendum 
efl,  eleclricitatis  phaenomena  liquido  hujus 
generis  peragi  j  variifque  modis  illud  in  ma- 

E  jore 

jore  copia  aggregari  polle  exploratum  eft. 
Corpus  circa  quod  ita  aggregatur  electricum 
excitatum  dicimus  ;  quod,  quanquam  alias 
omnino  iners  lit,  corpora  ei  nunc  admota  val- 
de  afficit.  Compertum  quoque  eft,  corpora 
eledrica  in  certa  conditione  hanc  facultatem 
amittere.  Sulphur  fufum  nudam  vim  electri¬ 
cam  oftendit,  led  Conductoris,  quod  vocant, 
facultate  fungitur;  quamprimum  autem 
concretum  eft,  electricum  excitatum  devenit. 
Multa  quoque  experimenta  demonftrant  li¬ 
quidum  hoc,  temporis  momento,  vel  imminui 
vel  accumulari  polle. 

Facile  vero  intellecfu  eft,  mutationem  ali¬ 
quam  in  medulla  iyftematis  nervoli,  eadem 
celeritate,  fluidum  annexum  motibus  illis 
prius  aptum,  minus  habilem  reddere  pofle; 
quod  etiam  per  res  fluidum  ipfum  allicientes 
fortafle  accidit. 

Fi  is  pofitis,  longe  facilius  quam  ex  fluidi 
alicujus  quotidie  lecrcti  opinione  inteilige- 
mus  qua  ratione  ftimuli  fomnum  depellant, 
ftatumque  corporis  adtivum  et  excitatum  in~ 
ducant :  E  contrario,  ledantia  agere  videntur 
abducendo  fluidum  accumulatum  quod  cor¬ 
pus  excitat.  Maxima  autem  difficultas  oc¬ 
currit  in  periodico  iomm  reditu  explicando., 

.  .Aliae 

Aliae  tamen  ejufmodi  periodi  in  fyftemate 
occurrunt,  quorum  nulla,  ex  fecreto  quovis, 
fed  manifefto  ex  nervorum  affectibus,  pen¬ 
det. 

Facile  intelligere  poffumus  quomodo  mo¬ 
tus  propagentur  fluido  fubtili  et  elaftico, 
quod  credimus  effe  ejufdem  naturae  cum  om¬ 
nium  corporum  aethere;  praefertim  cum  ali¬ 
unde  notum  fit,  aera  communem,  quanquam 
infinite  aethere  denfiorem,  poffe  fonum  per 
tremores  facere.  Omnes  auditus  et  etiam 
taftus  impreffiones  manifefto  corporibus  no- 
ftris  per  tremores  communicantur;  et,  praete¬ 
rea,  ob  multas  rationes  credendum  eft,  omnia 
fentientia  organa  impreffiones  eodem  modo 
accipere.  Unde  quidem  argumentum  validif- 
fimum  oritur  ad  opinionem  hancce  confirman¬ 
dam  ;  motum  fcilicet  per  fluidum  elafticum 
in  corpore  noftro  communicari  *. 

,  Non  folum  credere  poffumus,  totius  fyfte- 
matis  nervoft  mutari  poiie  excitationis  gra¬ 
dum,  fed  etiam  quarundam  ejus  partium ; 
mutata  autem  excitatio  originis  nervorum, 
quam  antea  fedem  effe  feniorii  communis 

diximus, 

*  Haec,  in  diilertatione  hac  aeftate  edita  a  viro  op¬ 
timo  Guftavo  Richardo  Brown,  M.  D.  de  ortu  animalium 
caloris  fufius  reperiuntur,  p.  29»  30.  &c» 

diximus,  five  in  toto  five  in  parte,  idearurrs 
et  naturam  et  curfum  line  dubio  mutabit. 

Neqajaquam  ponimus,  cerebri  certam  ali¬ 
quam  partem  ad  ideas  recipiendas  vel  reti¬ 
nendas  adaptatam  effe ;  {latuimus  contra,  fen- 
forium  univerfum  aequabiliter  excitari  debere, 
ut  curfus  idearum  confuetus  perficiatur. 
Ita  exceflus  vel  defectus  excitationis  cujuf- 
cunque  fenforii  partis  perturbationem  men¬ 
tis  functionum  protinus  inducit ;  et  verift- 
mile  eft,  ejufmodi  aliquid  caufam  omnis  ve- 
faniae  effe. 

Cum  fomnus  primo  obrepit,  et  priufquam 
ftupor  plenus  inducitur,  aut  excitatio  totius 
fenforii  ablata  eft,  pars  ejus  adhuc  vigilare  vi¬ 
detur  ;  ex  qua  ideae  quidem  oriuntur,  fed  cur¬ 
fum  confuetum  non  fequentes.  Eadem  quo¬ 
que  cerni  poliunt,  antequam  e  fomno  penitus 
cxperredi  fumus,  quo  tempore  etiam  par¬ 
tem  quandam  fenforii  non  excitari  creden¬ 
dum  eft.  In  fomno  denique  interturbato, 
quando  variae  nos  illudunt  imagines,  quae 
plerumque  ortum  ducunt  ex  impreflione  in 
fenforii  partem  facta,  per  quam  illa  pars  ex¬ 
citatur,  dum  partes  reliquae  fopitae  manent, 
fundiones  mentis  et  curfus  idearum  -  folitus 
perturbantur. 

In 


i 

In  excitatione  reftituenda,  poftquam  ea  cor¬ 
poris  vel  mentis  labore  adempta  eft,  omnes 
neque  enumerare  neque  explicare  conatus 
fum  naturae  rationes.  Harum  una  tamen  ne- 
cefTaria  nobis  memoranda  eft,  quippe  quae 
praecipue  requiritur  ad  excitationem  facien¬ 
dam  et  confervandam ;  eft  autem  ftatus  certus 
aCtionis  cordis  et  arteriarum  quofanguis  ad  ca¬ 
put  propellitur  impetu  requiftto.  Omne  cor¬ 
poris  organum  habilius  ad  impreffionem  re¬ 
cipiendam  fit  impetu  fanguinis  in  eo  aucto, 
quod  manifeftiftime  in  inflammationibus  ap¬ 
paret.  Atque  infuper  notandum  eft,  quod 
cum  fanguis  magno  impetu  per  corpus  tran- 
iit,  alacritas  ad  actiones  peragendas  augetur, 
et  mens  vegetior  redditur :  Contra,  fi  copia 
quaevis  magna  fanguinis  detrahitur,  excitatio 
fenforii  perit  et  fyncope  fupervenit. 

Ex  hoc  crederemus,  ex  folo  auCto  fangui¬ 
nis  impetu,  et  inde  aucta  fentiendi  aedone, 
tum  organorum  fentientium,  tum  ipflus  fen¬ 
forii,  perturbationem  mentis  functionum  oriri 
pofle  :  Verum  experientia  rem  aliter  fe  ha¬ 
bere  docet;  nam  faepe  impetus  maxime  auge¬ 
tur  fine  ulla  mentis  functionum  perturbatione, 

vel  etiam  fme  majore  mentis  affectione,  nift 

quod 

quod  idearum  curfus  magis  rapidus  fit.  Ex 
hoc  evidenter  apparet,  impetum  fanguinis 
auctum  nunquam  per  fe  vefaniam  efficere ; 
fed  obftru  Rimem  vel  excitationis  defectum 
in  aliqua  fenforii  parte  infuper  neceffarium 
effe. 

In  primo  delirii  genere,  ftimulus  commu¬ 
nis  fanguine  in  cerebrum  appulfo  functiones 
mentis  perturbare  nequit  ;  fed  impetus  incre¬ 
mentum  requiritur,  dum  obftructio  vel  exci¬ 
tationis  defectus  in  quibufdam  fenforii  parti¬ 
bus  occurrit:  Hoc  etiam  probatur  per  deli¬ 
rium  in  paroxyfmo  caloris  intermittentis 

% 

febris  occurrens,  quod  paroxylmo  fublato 
tollitur. 

» 

E  contrario,  in  fecundo  delirii  genere,  im¬ 
petus  fanguinis  minuitur;  et  dum  partes  fen- 
foni  aliae  excitationem  retinent,  obflrucdo 
vel  excitationis  defe&us  in  reliquis  funftio- 
num  perturbationem  efficit.  Haec  autem,  vi 
cordis  et  arteriarum  aucia,  frequenter  depel¬ 
luntur  ;  exemplo  elt  delirium  in  fladio  frigo* 
ris  febris  intermittentis,  quod  faepe  evanefcit 
•5  fimul  ac  calor  adoritur. 

Observatis  autem  effeRibus  mutationum 
fyftematis  in  his  duobus  deliriis  quae  in  febri¬ 
bus 

bus  intermittentibus  occurrunt,  regulae  quae¬ 
dam  pra&icae  deduci  poffunt. 

In  delirio  primo,  ubi  impetus  fanguinis 
augetur,  ifque  in  caput  imprimis  adfluit,  ut 
moleftiae  ab  iinpreffionibus  lucis  et  foni,  et 
pullatio  arteriarum  temporalium  infignis,  o- 
ftendunt,  reineiio  funt,  fanguinis  miffio, 
regimen  antiphlogifticum,  et  quicquid  a  ca¬ 
pite  fanguinem  revocat. 

In  fecundo  vero,  medicamenta  ftimulantia, 
qualia  funt  vinum,  aromata,  et  omnia  quae 
fanguin  in  citant,  danda  funt,  ad  aequabilem 
efficiendam  fenforii  excitationem.  Et  fre- 

1 

quenter  in  febribus  nervofis  obfervatum  eft, 
delirium  remediis  iftis  tolli.  IVIihi  non  ne¬ 
ce  fle  eft  cautiones  omnes  ufui  necelfarias  hic 
proferre,  vel  expendere  quantum  ea  quae  de 
delirio  dicta  iunt  caeleris  vefaniae  generibus 
conveniant ;  quippe  cum  non  de  fmgulis  ver¬ 
ba  facere,  led  de  deiuio  m  genere  Unie  r  ere, 
decreverim. 

